Hip Hop κουλτούρα και χρήση ουσιών
Creators: name: Λιακοπούλου, Ειρήνη Κωσταντίνου
Publisher: name: Aristotle University of Thessaloniki
Year: 2025
Subjects: Εξάρτηση
Hip Hop
Υποκουλτούρα
Addiction
Subculture

description: Η παρούσα έρευνα αποσκοπεί μέσα από τη βιβλιογραφική ανασκόπηση και τη διεξαγωγή ποιοτικής έρευνας να αναδείξει την Hip Hop κουλτούρα στην Ελλάδα και την σύνδεση της rap μουσικής με την χρήση ουσιών. Οι ερμηνευτές της rap (rappers), τόσο στην Ελλάδα όσο και στις υπόλοιπες χώρες αναφέρονται συχνά στην χρήση που πιθανό κάνουν οι ίδιοι, αλλά και ο στενός οικογενειακός ή φιλικός τους περίγυρος. Στόχος αποτελεί, να αναδειχθεί το φαινόμενο της χρήσης ουσιών και της τοξικοεξάρτησης μέσα στο ευρύτερο κοινωνικοπολιτικό του συμφραζόμενο και να στοιχειοθετηθεί η σύμφυτη σχέση τους με την κοινωνική περιθωριοποίηση και τον αποκλεισμό μέσα από τον κριτικό και αναστοχαστικό λόγο της ραπ μουσικής. Η ανάπτυξη του παραπάνω ερευνητικού στόχου προσεγγίστηκε μέσα από την τριμερή δομή της μουσικής παραγωγής (α) ως θεραπευτικού εργαλείου, (β) στη συσχέτιση του είδους της με τη χρήση και το μουσικό κοινό και τέλος, (γ) ως κοινά βιωμένη εμπειρία του καλλιτέχνη με το κοινό του. Εν συνεχεία, έγιναν εκτενείς αναφορές στην σύνδεση διάφορων ειδών μουσικής με την χρήση ναρκωτικών ουσιών και τον τρόπο τον οποίο οι καλλιτέχνες παρουσίαζαν την εξάρτησή τους μέσα από τα τραγούδια τους και έτσι κατάφερναν να συνδέονταν με το κοινό τους. Το θεωρητικό πλαίσιο ολοκληρώνεται με την σύνδεση της Hip Hop με την χρήση, και τον τρόπο που οι rappers ερμηνεύουν στο κοινό τους τα όσα οι ίδιοι βιώνουν. Στο δεύτερο μέρος της εργασίας, με τη μέθοδο των ημι-δομημένων συνεντεύξεων με δώδεκα (12) ερμηνευτές rap μουσικής, επιχειρείται να καταστεί σαφές και να δοθούν απαντήσεις για το πώς οι ίδιοι βιώνουν την Hip Hop κουλτούρα αλλά και αν έχουν παρεισφρήσει στην Hip Hop αντιλήψεις και ιδέες για την χρήση ψυχοτρόπων ουσιών. Μέσω της έρευνας επιχειρείται να φανεί εάν και οι ίδιοι οι καλλιτέχνες έχουν βιώσει προσωπικές εμπειρίες με την χρήση σε οποιαδήποτε μορφή της, πώς αυτή τους επηρέασε καλλιτεχνικά και αν ενισχύθηκε λόγω της ενασχόλησής τους με την Rap. Τέλος, μέσω της έρευνας επιχειρείται να καταστεί σαφές εάν υπάρχουν και ποιες είναι οι κυριότερες ουσίες που συνδέονται με την Rap. Τα αποτελέσματα καταδεικνύουν, τη σημαντικότητα της επίδρασης των ναρκωτικών στην Hip Hop κουλτούρα από τα πρώτα της βήματα, τις εμπειρίες των ίδιων των καλλιτεχνών αλλά και την επίδραση που ασκούν στο ευρύτερο κοινό.
description: This research aims, through a literature review and the conduct of qualitative research, to highlight Hip Hop culture in Greece and the connection of rap music with drug use. Rap music artists (rappers), both in Greece and other countries, often refer to drug use by themselves, as well as by their close family or friends. The goal is to highlight the phenomenon of addiction and drugs on a broader level, demonstrating how the lower social classes and drug users live marginalized lives, a fact that results from the prevailing socio-political system, which the artists critique through their music. The development of the above research objective was approached through the tripartite structure of music production: (a) as a therapeutic tool, (b) in relation to its genre and audience, and finally (c) as a commonly shared experience between the artist and their audience. Subsequently, extensive references were made to the connection between various music genres and drug use, and how artists presented their addiction through their songs, thereby connecting with their audience. The theoretical framework is completed by linking Hip Hop with drug use and the way rappers convey their experiences to their audience. In the second part of the work, using the method of semi-structured interviews the twelve (12) rap music performers, an attempt is made to clarify and provide answers in how they themselves experience Hip Hop culture and whether perceptions and ideas about the use of psychoactive substances have infiltrated Hip Hop culture. The research aims to show whether the artists themselves have had personal experiences with drug use, how it affected them artistically, and whether it was reinforced are specific drugs most commonly associated with Rap music and what those drugs are. The results demonstrate the significant impact of drugs on Hip Hop culture from its early stages, the experiences of the artists themselves, and the influence they exert on the wider audience.
description: Συνεργαζόμενo Τμήμα: Πανεπιστήμιο Λευκωσίας (Κύπρος)